 Bí ọkùnrin yìí ti sọ ti ẹnu rẹ tán ni ọkùnrin mìíràn tún ti bọ síwájú tí ó wólẹ níwájú Aṣojú-Olódùmarè, ó wí pé ìwọ ìránṣẹ Ẹlẹdàá ayé, ìwọ iranṣẹ Ẹlẹdàá ọrun, bá mi wí fún Ọlọrun Ọba pé ọmọ tí ó fún mi yìí kò tẹ mi lọrùn rárá, ki ó ṣe pàṣípààrọ rẹ fún mi, ọmọ tí óo le koko bí òkúta amáa gun igi dé ṣóńṣó orí, a máa ti ibi gegele bẹ lé ibi gegele, a máa wẹ nínú odò jíjìn a máa lé ewúrẹ káà kiri ilé, a máa sọ òkò lu àgùntàn káà kiri ojú ọnà, a máa lé ọmọ ọlọmọ káà kiri òde. 